One Channel

Το One Channel είναι ελληνικό ιδιωτικό τηλεοπτικό κανάλι περιφερειακής εμβέλειας, ιδιοκτησίας του επιχειρηματία Διονύση Παναγιωτάκη, με έδρα την Αθήνα.

Ξεκίνησε στις 17 Απριλίου του 2019, υπό την ιδιοκτησία της Alter Ego Media, αρχικά ως εκπομπή στο ομόσταβλο in.gr και ύστερα ως σταθμός διαδικτυακά στις 2 Μαΐου 2019, και μετά από τρεις εβδομάδες δορυφορικά μέσω της NOVA και της COSMOTE TV. Είναι το μοναδικό κανάλι που εκπέμπει, από την πρώτη ημέρα λειτουργίας του, αποκλειστικά σε υψηλή ευκρίνεια (HD). Από την 1η Νοεμβρίου 2022 εκπέμπει και επίγεια ψηφιακά, μέσω της Digea, ως τηλεοπτικός σταθμός σε τυπική ευκρίνεια, περιφερειακής εμβέλειας, αντικαθιστώντας το Channel 9.

Ιστορικό
Στις 2 Σεπτεμβρίου 2016, όταν διεξήχθη διαγωνισμός για τις πανελλαδικές τηλεοπτικές άδειες, ο Βαγγέλης Μαρινάκης μέσω της Alter Ego Media, διεκδίκησε επιτυχώς μια από τις τέσσερις άδειες, με το κόστος των 73,8 εκατ. €Τηλεοπτικές άδειες: Αυτοί είναι οι νέοι καναλάρχες - Δείτε τα επίσημα αποτελέσματα Newsbomb.gr, 2 Σεπτεμβρίου 2016. Ανακτήθηκε στις 9 Μαΐου 2019. Στο πλαίσιο της αδειοδότησης, η Alter Ego Media, στις 29 Σεπτεμβρίου κατοχύρωσε το όνομα και το λογότυπο του One Channel στην Γενική Γραμματεία ΕμπορίουΑυτό είναι το όνομα και το λογότυπο του καναλιού του Μαρινάκη tvxs.gr, 26 Οκτωβρίου 2017. Ανακτήθηκε στις 10 Μαΐου 2019. Μετά την ακύρωση του διαγωνισμού από το ΣτΕ, ο σταθμός έχασε το δικαίωμα πανελλαδικής εκπομπής και δεν βγήκε στον αέρα.

Στις 31 Μαΐου 2017 η Alter Ego Media πλειοδότησε στην ομάδα ενεργητικού β' του ταλαιπωρημένου οικονομικά ΔΟΛ, η οποία περιλάμβανε το 22.11% των μετοχών που κατείχε ο δεύτερος στην Τηλέτυπος Α.Ε. ιδρύτρια και διαχειρίστρια του Mega Channel, η οποία δεν έλαβε μέρος στον δεύτερο διαγωνισμό της διετίας 2017-2018 ενώ στις 18 Οκτωβρίου 2018 η Alter Ego Media κατέθεσε αίτηση διεκδίκησης μιας εκ των δύο εναπομεινασών αδειών με το κόστος των 3,5 εκατομμυρίων ευρώ.

Επισήμως, εξέπεμψε ως κανάλι στις 2 Μαΐου 2019, διαδικτυακά μέσω της ομώνυμης ιστοσελίδας του, και στις 23 Μαΐου συνδρομητικά από τις πλατφόρμες Nova και Cosmote TV λαμβάνοντας τρεις μέρες πριν άδεια μετάδοσης μέσω ευρυζωνικού δικτύου και δορυφόρου. Στις 10 Ιουνίου η Alter Ego Media αναδείχθηκε προσωρινή δικαιούχος της έκτης πανελλαδικής άδειας.Στον αέρα το One Channel και με τη βούλα του ΕΣΡ athensvoice, 10 Ιουνίου 2019. Ανακτήθηκε στις 20 Ιανουαρίου 2020

Από τα τέλη Αυγούστου, το κανάλι αναβαθμίζεται σε ενημέρωση και ψυχαγωγία, εντάσσοντας νέα και γνωστά πρόσωπα στο δυναμικό του, προκειμένου, να πάρει γρήγορα την πανελλαδική άδεια από το ΕΣΡ, κάτι που επετεύχθη στις 8 Οκτωβρίου. Ωστόσο την 1η Νοεμβρίου η Alter Ego Media πλειοδότησε και στην ομάδα ενεργητικού β' της επίσης ταλαιπωρημένης οικονομικά Τηλέτυπος Α.Ε. που περιλάμβανε την ταινιοθήκη και το σήμα του Mega ChannelΣτον Μαρινάκη το MEGA με 34 εκατομμύρια ευρώ - Παίρνει σήμα και ταινιοθήκη huffingtonpost, 1η Νοεμβρίου 2019. Ανακτήθηκε στις 18 Ιανουαρίου 2020Στην Alter Ego η ταινιοθήκη και το σήμα του Mega enikonomia, 1η Νοεμβρίου 2019. Ανακτήθηκε στις 18 Ιανουαρίου 2020 αλλάζοντας τα πλάνα για το One με την επαναλειτουργία του Mega στις 17 Φεβρουαρίου 2020.

Από τον Νοέμβριο του 2022 το One Channel αποτελεί ιδιοκτησία της Αττική Τηλεόραση Α.Ε. που ανήκει στον επιχειρηματία Διονύση Παναγιωτάκη. Η εταιρεία αυτή αγόρασε το Channel 9 από την προηγούμενη ομότιτλη του (Channel 9 Α.Ε.) για την απορρόφηση του δεύτερου από το One το οποίο μεταφέρθηκε στις αρχές του 2023, στις εγκαταστάσεις του Channel 9, στην περιοχή του σχολικού συγκροτήματος Γκράβας όπου στεγάζονται τα Αθηναϊκά Θέατρα και η SportDay ενώ η Αττική Τηλεόραση εδρεύει σε ένα εκ των θεάτρων που λειτουργεί ο επιχειρηματίας, στην Πειραιώς 131.

Πρόγραμμα
Το πρόγραμμα του One περιείχε αρχικά δελτία ειδήσεων, ενημερωτικές και ψυχαγωγικές εκπομπές (ορισμένες ήταν μεταφορές των περιοδικών ΒΗΜΑgazino και Vita) και τις εκπομπές «Νέες Εποχές» και «Γυμναστική από σπίτι», οι οποίες μεταδόθηκαν και από το Mega. Επίσης, προβάλλει ντοκιμαντέρ καθώς και σε έκτακτες περιπτώσεις ζωντανό αθλητικό πρόγραμμα (Κύπελλο Αγγλίας). Από τον Φεβρουάριο του 2020 πρόβαλλε ψυχαγωγικό πρόγραμμα (κυρίως ντοκιμαντέρ και ορισμένες εκπομπές από το Mega σε επανάληψη) μέχρι τον Νοέμβριο του 2021 που έχει μεταβληθεί με 4,5 ώρες καθημερινής ενημερωτικής ροής όπως και δελτία ειδήσεων. Το 2022-2023 πρόβαλλε εσωτερικές και εξωτερικές παραγωγές, ξένες σειρές και ταινίες, αλλά και εκπομπές και ελληνικές σειρές του Mega. Τον Φεβρουάριο του 2023, τροποποιήθηκε το πρόγραμμα του σταθμού υπό την νέα του ιδιοκτησία.

Στο One μεταδίδεται η καθημερινή εκπομπή "Evening Report" με παρουσιαστή τον δημοσιογράφο Ρενάτο Λέκκα και σχολιαστές τους Μαρία Καρακλιούμη και Γιώργο Μουρούτη. Παλαιότερα στο Evening Report ήταν παρουσιαστές οι δημοσιογράφοι Γιάννης Πολίτης και Μάνος Νιφλής.

Παρουσιάστρια του κεντρικού δελτίου του σταθμού στις 18:00 είναι η δημοσιογράφος Ηλιάνα Κουλαρμάνη, ενώ του μεσημεριανού η Ματίνα Βεντούρα μαζί με την Αθανασία Ακριβού που παρουσιάζει το οικονομικό ένθετο. Καθημερινά, ο δημοσιογράφος Τάκης Χατζής παρουσιάζει την πολιτική εκπομπή "One Talk" (20:30-22:00), η δημοσιογράφος Μάιρα Μπάρμπα την πρωινή εκπομπή "One Live Magazine" (09:00-12:00) και ο Σταμάτης Ζαχαρός την εκπομπή "Εδώ" (19:00-20:30). Διευθυντής ειδήσεων και ενημέρωσης του σταθμού είναι ο Ρενάτο Λέκκα.One Channel: Νέος Διευθυντής Ενημέρωσης ο Ρενάτο Λέκκα

Ονομασίες του σταθμού
Το κανάλι κατά το παρελθόν έχει αλλάξει πολλές φορές ιδιοκτησία και όνομα, με την τελευταία αλλαγή να γίνεται το 2022.
ΔιάστημαΤίτλος σταθμούΣημειώσεις1992 μέχρι 2000ΤηλετώραΟ σταθμός ξεκίνησε να λειτουργεί το 1992 ως Τηλετώρα, από τον δημοσιογράφο και εκδότη της Ελεύθερης Ώρας Γρηγόρη Μιχαλόπουλο.2000 μέχρι 2003POLISΙδιοκτησίας Στάθη Τσοτσορού επί εποχής Alpha TV.2003 μέχρι 2005TV CosmopolisΙδιοκτησίας Δημήτρη Κοντομηνά επί εποχής Alpha TV.2005 μέχρι 31 Οκτωβρίου 2022Channel 9Ιδιοκτησίας Δημήτρη Κοντομηνά επί εποχής Alpha TV.1 Νοεμβρίου 2022 μέχρι σήμεραOne Channel

Παραπομπές

Εξωτερικοί σύνδεσμοι
Επίσημη ιστοσελίδα του One Channel
Η σελίδα του One Channel στο Instagram
Η σελίδα του One Channel στο Facebook
Η σελίδα του One Channel στο Twitter
Η σελίδα του One Channel στο YouTube
Η σελίδα του One Channel στο Twitch

Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική)
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2019